
1 straipsnis. 18610 straipsnio pakeitimas
Pakeisti 18610 straipsnį ir jį išdėstyti taip:
„18610 straipsnis. Seimo valdybos įgaliojimai paskelbus ekstremaliąją situaciją
Paskelbus ekstremaliąją situaciją, Seimo valdyba vykdo šio statuto 32 straipsnyje nustatytus įgaliojimus, taip pat svarsto Seimo sesijos darbų programas, Seimo posėdžių darbotvarkes ir priima sprendimus dėl jų, nustato Seimo posėdžių ekstremaliosios situacijos metu grafiką, prireikus duoda pavedimus organizuoti nuotoliniu būdu Seimo komitetų ir komisijų posėdžius, priima šio statuto 18612 straipsnyje nustatytus sprendimus ir teikia Seimui sprendimų šiame straipsnyje nurodytais klausimais projektus.“


2 straipsnis. Statuto papildymas 18612 straipsniu
Papildyti Statutą 18612 straipsniu:
„18612 straipsnis. Seimo darbo tvarka paskelbus ekstremaliąją situaciją
1. Paskelbus ekstremaliąją situaciją, kai kyla pavojus žmonių sveikatai ir (arba) gyvybei, Seimo valdybos sprendimu Seimo posėdis gali būti organizuojamas taip, kad šio statuto 9 straipsnio 3, 7 ir 8 punktuose nustatytos Seimo narių teisės būtų įgyvendinamos nuotoliniu būdu realiuoju laiku elektroninių ryšių priemonėmis, užtikrinant Seimo nario tapatybės nustatymą. Ši nuostata netaikoma uždariems Seimo posėdžiams.
2. Šio straipsnio 1 dalyje numatytu atveju Seimo posėdžių darbotvarkės gali būti sudaromos taip, kad  pirmiausia būtų galimybė šio statuto 9 straipsnio 3, 7 ir 8 punktuose nustatytas Seimo narių teises įgyvendinti kiekvienu darbotvarkėje numatytu klausimu ir tik po to balsuoti dėl sprendimų visais šiais klausimais priėmimo.“

